cyanic-selkie/wikianc huggingface dataset:
Coldplay
Yhtyeen perustaminen ja ensimmäiset vuodet (1996–1999)
Yhtyeen jäsenten valmistuttua yliopistosta Coldplay päätyi levy-yhtiö Parlophonen kanssa viiden albumin levysopimukseen keväällä 1999. Esiinnyttyään Glastonburyn festivaaleilla yhtye meni studioon ja äänitti kolmannen EP:nsä The Blue Roomin. EP:stä tehtiin 5 000 kappaleen painos lokakuussa 1999, ja singleä ”Bigger Stronger” soitettiin BBC Radio 1:llä. The Blue Roomin äänityssessiot olivat äänekkäät ja sekavat. Martin potkaisi Championin ulos yhtyeestä, mutta pyysi tätä myöhemmin takaisin. Syyllisyydentuntojensa takia Martin ajautui ryyppyputkeen. Coldplayn jäsenet sopivat erimielisyytensä ja laativat säännöt pitääkseen yhtyeen koossa. Ensinnäkin, yhtye sopi "kaikki yhden puolesta" -sopimuksen: Coldplay oli demokraattinen ja edut jaettiin tasan kaikkien yhtyeen jäsenien kanssa (yhtye otti mallia U2:sta ja R.E.M:istä). Toiseksi, yhtye erottaisi jäsenen, joka käyttäisi kovia huumeita.
Parachutes (1999–2001)
Coldplay alkoi työstää debyyttialbumiaan maaliskuussa 1999. Albumi äänitettiin Rockfield-studioilla tuottaja Ken Nelsonin kanssa. Yhtye soitti NME:n Carling-kiertueella, jossa esitellään nousevia yhtyeitä. Coldplay oli julkaissut aikaisemmin kolme EP:tä, eikä yhdeltäkään niistä ollut noussut hittisingleä. Maaliskuussa 2000 julkaistu ”Shiver” olikin yhtyeen ensimmäinen single Britannian singlelistan neljänkymmenen parhaan joukossa. Kappaletta soitettiin myös MTV:llä. Kesäkuu 2000 oli keskeinen hetki Coldplayn historiassa: yhtye oli kiertueella ja esiintyi myös Glastonburyssä, sekä julkaisi läpimurtosinglensä ”Yellow’n”. Se nousi sijalle neljä Britannian singlelistalla ja teki Coldplaystä tunnetun.
Coldplayn ensimmäinen albumi, Parachutes, julkaistiin heinäkuussa 2000. Albumi nousi Britannian albumilistan sijalle yksi. Kappaleita ”Yellow” ja ”Trouble" soitettiin paljon radioissa sekä Britanniassa että Yhdysvalloissa. Parlophone oli ennustanut albumin myyntimääräksi 400 000 kappaletta, mutta jouluun mennessä sitä oli myyty pelkästään Britanniassa jo 1,6 miljoonaa kappaletta. Parachutes oli ehdolla Mercury-musiikkipalkinnon saajaksi syyskuussa 2000.
Menestyttyään Euroopassa, yhtye suuntasi katseensa Pohjois-Amerikkaan. Albumi julkaistiinkin siellä jo marraskuussa 2000. Coldplay lähti kiertueelle Pohjois-Amerikkaan alkuvuodesta 2001. Kiertueen aikana yhtye soitti muun muassa ohjelmissa Saturday Night Live, Late Night with Conan O’Brien ja The Late Show with David Letterman. Yhdysvalloissa Parachutes myi tuplaplatinaa.
Kriitikot ottivat albumin hyvin vastaan, ja se voittikin vuoden 2002 Grammy-palkintogaalassa vuoden vaihtoehtoalbumin palkinnon.
A Rush of Blood to the Head (2001–2004)
Coldplay palasi studioon lokakuussa 2001 ja alkoi työstää toista albumiaan. Tuottajana toimi taas Ken Nelson. A Rush of Blood to the Head julkaistiin elokuussa 2002. Albumilta julkaistiin useita suosittuja singlejä, kuten ”In My Place”, ”Clocks” ja ”The Scientist”.
Yhtye nimettiin vuoden artistiksi ja vuoden parhaaksi yhtyeeksi Rolling Stone -lehden lukijoiden äänestyksessä joulukuussa 2003. Noihin aikoihin Coldplay teki cover-version The Pretendersin vuoden 1983 hitistä ”2000 Miles”, ja laittoi sen ladattavaksi kotisivuiltaan. Coverista tuli vuoden myydyin lataus sinä vuonna Britanniassa, ja sen tulot lahjoiteittiin Future Forests - ja Stop Handgun Violence -hyväntekeväisyyskampanjoille. A Rush of Blood to the Head voitti Grammy-palkinnon vuoden vaihtoehtoalbumina vuonna 2003. Albumin kappale ”Clocks” voitti vuoden kappale -palkinnon vuoden 2004 Grammy-palkintogaalassa.
X&Y (2004–2006)
left|thumb|250px|Coldplay esiintymässä syyskuussa 2005 Yhdysvalloissa, [[Kansasissa.]]
Coldplay vietti suurimman osan vuotta 2004 lepäämässä pitkän kiertueen jälkeen sekä äänittämässä kolmatta studioalbumiaan. Yhtye sai tuolloin uusia vaikutteita, ja basisti Guy Berryman sanoikin: Chris Martin ja hänen vaimonsa, näyttelijä Gwyneth Paltrow, juhlivat tyttärensä, Applen, syntymää toukokuussa.
X&Y julkaistiin kesäkuussa 2005 Euroopassa. Tämä uusi, viivästynyt julkaisupäivä oli siirtynyt seuraavaan vuoteen, ja EMI:n talous kärsi. Albumia myytiin 8,3 miljoonaa kopiota ja siitä tuli vuoden myydyin albumi. Albumin ensimmäinen single, ”Speed of Sound”, julkaistiin CD:nä 23. toukokuuta 2005. X&Y oli 30 maan albumilistojen kärjessä ja oli kolmanneksi nopeiten myyty albumi Britannian listahistoriassa. Samana vuonna albumilta julkaistiin vielä kaksi singleä: ”Fix You” syyskuussa ja ”Talk” joulukuussa. Jälkimmäisen melodia on sama kuin vuonna 1981 julkaistun saksalaisen syntikkapop-yhtyeen Kraftwerkin kappaleen ”Computer Love”, josta norjalainen kitaristi Erik Wollo oli tehnyt edellisenä vuotena coverin. Vaikka albumi on kaupallisesti hyvin menestynyt, kriitikot pitivät albumia edeltäjäänsä huonompana, ja esimerkiksi New York Timesin kriitikko Jon Pareles kuvaili Coldplayta "vuosikymmenen sietämättömimmäksi yhtyeeksi". Coldplayn ja U2:n vertailusta tuli todella yleistä. Chris Martin on myöhemmin paljastanut, että negatiiviset huomautukset tekivät hänestä "vapautuneen".
Coldplay oli Twisted Logic -kiertueella kesäkuusta 2005 heinäkuuhun 2006. Kiertueen aikana yhtye soitti esimerkiksi Coachella-, Isle of Wight-, Glastonbury- ja Austin City Limits -musiikkifestivaaleilla. Yhtye soitti myös Live 8 -hyväntekeväisyyskonsertissa heinäkuussa 2005 Hyde Parkissa, jossa he soittivat The Verven ”Bitter Sweet Symphonyn” Richard Ashcroftin kanssa. Coldplay nauhoitti syyskuussa uuden version, jossa oli uudet sanoitukset, kappaleesta ”How You See the World” War Childin Help!: A Day in the Life -hyväntekeväisyysalbumille. Coldplay voitti parhaan albumin ja parhaan singlen palkinnot BRIT-palkintogaalassa helmikuussa 2006.
Viva la Vida or Death and All His Friends (2006–2009)
thumb|250px|right|Yhtyeen laulaja Chris Martin laulamassa konsertissa [[São Paulossa.]]
Yhtye aloitti neljännen studioalbuminsa, Viva la Vida or Death and All His Friendsin, tekemisen lokakuussa 2006. Albumin tuottajaksi palkattiin Brian Eno. Coldplay piti taukoa albumin tekemiseltä alkuvuodesta 2007, ja lähti kiertueelle Latinalaiseen Amerikkaan: Chileen, Argentiinaan, Brasiliaan ja Meksikoon. Yhtyeen äänitettyä kiertueella kirkoissa ja muissa paikoissa Etelä-Amerikassa ja Espanjassa, Coldplay paljasti, että albumiin näytti tulevan latinalaisamerikkalaisia vaikutteita. Yhtye käytti loppuvuoden albumin äänittämiseen, pääosin Brian Enon kanssa.
Martin kuvaili Viva la Vidaa Coldplayn uudeksi suunnaksi: muutokseksi kolmelta edelliseltä albumilta, joita yhtyeen jäsenet ovat pitäneet "trilogiana". Hän kertoi, että albumilla olisi vähemmän falsettia ja että hän antoi tilaa myös äänensä matalammille osille. Jotkut albumin kappaleet, kuten ”Violet Hill”, sisältävät särökitarariffejä ja blues-tyylisiä pohjavireitä.
”Violet Hill” oli ensimmäinen single albumilta, ja se julkaistiin radioihin 29. huhtikuuta 2008. Ensimmäisen radiosoiton jälkeen kappale laitettiin Coldplayn kotisivuille, josta sen pystyi lataamaan ilmaiseksi viikon ajan (kappaletta ladattiin yhteensä yli kaksi miljoonaa kertaa), kunnes kappale julkaistiin kaupoissa 6. toukokuuta 2008. ”Violet Hill” nousi sekä Britannian singlelistalla että Yhdysvaltojen singlelistoilla sijalle yksi,    ja sijoittui myös muualla maailmassa korkealle (sijalle yksi single nousi edellä mainittujen lisäksi myös Alankomaissa, Israelissa ja Luxemburgissa   ). Kappale oli yhtyeen ensimmäinen Britannian ja Billboard Hot 100 singlelistojen kärjessä. Yhtye aloitti Viva la Vida -kiertueensa ilmaiskonsertissa Lontoon Brixton Academyssä 16. kesäkuuta. Konserttia seurasi kaksi päivää myöhemmin 45-minuuttinen konsertti BBC:n keskuksen ulkopuolella.
Coldplay jatkoi Viva la Vida or Death and All His Friendsin tyylillään seuraavalla EP:llään Prospekt’s March. Prospekt's March julkaistiin joulukuun lopussa 2008.
Vuonna 2009 yhtye jakoi keikoillaan ilmaiseksi livealbumiaan LeftRightLeftRightLeft. Levyltä löytyy kappaleita keikkaversioina Viva la Vida or Death and All His Friends sekä Prospekt's March -julkaisuilta. Livealbumi on myös ladattavissa bändin kotisivuilta.
Mylo Xyloto (2009–2011)
Yhtye lopetti uuden, industrial rockin suuntaan kallistuneen, albuminsa nauhoittamisen vuoden 2011 puolessa välissä. Haastattelussa Martin ja Champion kertoivat albumin sanoituksien teemoina olleen "rakkaus, riippuvuus, pakko-oireinen häiriö, pakeneminen ja työskentely jollekin, josta et pidä".
Albumin ensimmäinen single "Every Teardrop Is a Waterfall" julkaistiin 3. kesäkuuta 2011. Yhtye konsertoi useilla suurilla festivaaleilla ennen albumin julkaisua kesällä 2011 ja esitteli niillä singlen lisäksi viisi uutta kappaletta: "Charlie Brown", "Hurts Like Heaven", "Us Against the World", "Princess of China" ja "Major Minus".
Albumin nimi, Mylo Xyloto, julkistettiin Coldplayn virallisilla kotisivuilla 2. elokuuta 2011. Samalla kerrottiin albumin julkaistavan 24. lokakuuta 2011. Albumin toinen single, "Paradise" julkaistiin 12. syyskuuta ja 23. syyskuuta Coldplayn Euroopan kiertue tuli myyntiin. Suurin osa konserteista myytiin loppuun sekunneissa.
Ghost Stories (2012–2014)
Mylo Xyloto -kiertueen loputtua alkoi uuden albumin suunnitteleminen. Äänitykset alkoivat vuoden 2013 loppupuolella yhtyeen studiossa The Bakery and The Beehive Pohjois-Lontoossa. Martinille albumi edustaa "matkaa oppia ehdotonta rakkautta". Albumin ideana oli hänelle ajatus: "Kuinka annat menneisyydessä itsellesi tapahtuneiden asioiden – haamusi – vaikuttaa nyt ja tulevaisuudessa?
Ensimakua uudesta elektronisemmasta albumista antoi Bon Iveriin verrattu single "Midnight", joka julkaistiin 26. helmikuuta 2014. Varsinainen ensimmäinen single "Magic" julkaistiin 3. maaliskuuta 2014. Aviciin tuottama single "A Sky Full of Stars" julkaistiin 2. toukokuuta 2014. Martin paljasti inspiroituneensa Katy Perryn musiikista, mikä innosti häntä kyseisen kappaleen tekovaiheessa. Albumin julkaisun jälkeen julkaistiin vielä singlet "True Love" ja "Ink".
Albumia myytiin Isossa-Britanniassa sen avajaisviikolla 168 000 kappaletta ja heinäkuussa sitä oli myyty yli kaksi miljoonaa kappaletta ympäri maailmaa. Albumi oli maailmanlaajuisesti neljänneksi myydyin albumi ja sitä myytiin yli kolme miljoonaa kappaletta vuonna 2014.
Everyday Life (2019)
Yhtye julkaisi kunnianhimoisen tupla-albuminsa Everyday Life 22. marraskuuta 2019. Coldplay oli vuoteen 2018 mennessä vakiinnuttanut asemansa yhtenä 2010-luvun suosituimmista yhtyeistä. Yhtye oli kiertänyt maailmaa vuosien ajan ja imenyt samalla uusia vaikutteita. Sen tuloksena he julkaisivat 30. marraskuuta 2018 kokeellisen Global Citizen EP:n salanimellä. Sama henki jatkui sen jälkeen studiossa, kun he alkoivat työstää seuraavaa albumiaan. Everyday Life -albumilla yhtye kokeilee eri tyylisuuntia ja on myös aiempaa kantaaottavampi. Yhtyeelle tyypilliset toivon ja sinnikkyyden teemat ovat kuitenkin vahvasti mukana.
Music of the Spheres (2021)
Coldplay julkaisi 15. lokakuuta 2021 albuminsa Music of the Spheres. Albumin tuottajana toimi menestynyt ruotsalainen musiikkituottaja Max Martin. Levy on eräänlainen sci-fi-henkinen konseptiteos, jota voi pitää Mylo Xyloton ja A Head Full of Dreamsin henkisenä seuraajana. Toisaalta Music of the Spheres muistuttaa Viva La Vida -albumia, sillä myös tämä levy on tehty yhden vahvan tuottajan näkemyksen pohjalta, ja yhtye kuulostaa yhtenäisemmältä kuin pitkiin aikoihin. Albumin kappaleista My Universe on tehty yhteistyössä K-pop-yhtye BTS:n kanssa ja Let Somebody Go -kappaleessa Chris Martin laulaa dueton Selena Gomezin kanssa.
Musiikkityyli ja vaikutteet
Coldplay on musiikkityyliltään vaihtoehtorockia, ja yhtyeen varhaista tuotantoa on verrattu Radioheadiin, Jeff Buckleyyn, U2:een, Travisiin ja Oasikseen. Yhtye itse kutsuu musiikkityyliään MySpace-sivuillaan ”erittäin raskaaksi pehmorockiksi”. Yhtyeen musiikki heijastelee jäsenien tunteita.
Esikoisalbumin, Parachutesin, jälkeen Coldplay haki vaikutteita muista lähteistä. A Rush of Blood to the Headilla vaikutteina toimivat Echo and the Bunnymen, Kate Bush ja George Harrison ; albumilla X&Y inspiraatiota haettiin Johnny Cashista ja Kraftwerkista. Viva la Vidan aikana yhtye kuunteli Bluria, Arcade Fireä ja My Bloody Valentinea.
Coldplayn ensimmäinen albumi oli melodista poppia, jossa oli mukana särökitaroita. Sitä kutsuttiin ”ihastuttavan tummaksi ja artistisesti karkeaksi”. Toisen albumin, A Rush of Blood to the Headin, arvostelussa kerrottiin kappaleiden sisältävän ”reheviä melodioita ja sydänsurua” ja että yhtyeellä oli uutta itseluottamusta. X&Y:n musiikin on taas sanottu olevan ”Martinin epäilyjen, pelkojen, toivojen ja rakkauden märehdintää”.
Hyväntekeväisyys ja kantaaottavuus
thumb|Make Trade Fair (MTF) -merkki Chris Martinin pianossa konsertin aikana vuonna 2006.
Vaikka Coldplay on suosittu ympäri maailmaa, yhtye on yhä suojeleva musiikkiaan kohtaan, eikä ole antanut sitä käytettäviksi kaikkiin mainoksiin. Coldplay onkin kieltänyt musiikkinsa käyttämisen Gatoraden, Diet Coken ja Gapin mainoksissa. Yhtiöt halusivat käyttää kampanjoissaan kappaleita ”Yellow”, ”Trouble” ja ”Don’t Panic”. Laulaja Chris Martinin mukaan: "Me emme pystyisi elämään itsemme kanssa, jos myisimme kappaleiden merkityksen niin." Coldplay tukee Amnesty Internationalia. Chris Martin tukee Oxfamin Make Trade Fair -kampanjaa, ja häntä pidetäänkin yhtenä reilun kaupan näkyvimmistä kannattajista. Martin on ollut mukana Oxfamin matkoilla, hän on ollut mukana Oxfamin mainoskampanjassa ja pitää "Make Trade Fair" -hikinauhaa julkisesti kädessään, esimerkiksi yhtyeen konserteissa. Yhtye on kuvannut Make Poverty History -hyväntekeväisyysvideon, jossa he naputtelevat sormiaan.
Yhtye ilmoitti marraskuussa 2019 lopettavansa keikkailun ilmastonmuutoksen vuoksi. Yhtye kertoi olevansa kiertämättä niin kauan kunnes keksitään, miten he voisivat kiertää keikoilla ilmastoystävällisellä tavalla. Yhtye on onnistunut jatkamaan kiertämistä tiedotteen jälkeen. Vuonna 2022 alkaneesta Music of the Spheres-maailmankiertueesta lähtien yhtye on tehnyt yhteistyötä ympäristöjärjestöjen kanssa ja pyrkinyt laskemaan konserttien tuottamaa hiilijalanjälkeä. Kiertueen toteuttamisessa on tehty ratkaisuja, jotka ovat vähentäneet sen päästöjä 10 % yhtyeen edelliseen kiertueeseen verrattuna. Kiertueen konserttien lopussa yhtye käyttää pientä c-esiintymislavaa, jonka tarvitsema energia tuotetaan ainakin osittain kuntopyörää polkevien katsojien reisilihaksilla. Energiaa otetaan talteen myös kenttäyleisön erikoisvalmisteisesta lattiasta "mitä enemmän tanssit, sitä enemmän sähköä syntyy"-periaatteella. Lisäksi yhtye on myös ilmoittanut istuttavansa puun jokaista konserttikävijää kohden.
Etne
Etne on kunta Vestlandin läänissä Norjassa. Etnen kunta perustettiin 1. tammikuuta 1838. Suurin osa Skånevikin kunnasta yhdistettiin Etneen 1. tammikuuta 1965. Tammikuussa 2013 tehdyn väestönlaskennan mukaan Ernen kunnassa oli 4 040 asukasta.
Kalori
Alkuperäisen määritelmän mukaan yksi kalori on lämpömäärä, joka kasvattaa yhden vesigramman lämpötilaa yhdellä celsiusasteella normaalipaineessa. Kalorin suuruus riippuu siten hieman veden alkulämpötilasta. Eräässä kalorin määritelmässä gramma vettä lämmitetään 14,5 °C:sta 15,5 °C:seen. Tällöin 1 kalori on 4,1855 joulea. Jotta kalorin ja joulen suhde ei riippuisi mahdollisista epätarkkuuksista, määriteltiin vuonna 1956, että 1 kalori on tarkalleen 4,1868 joulea.
Yövuoro (EP)
Yövuoro on hardcore punk -yhtye Abduktion EP-levy, joka julkaistiin 26. heinäkuuta 2006 Combat Rock Industryn ja Evil Corporationin yhteisjulkaisuna. Kappaleiden sanat on merkitty kansilehtiseen suomen lisäksi myös englannin kielellä. Yhtye on albumilla ottanut pesäeroa suoraviivaiseen hardcoreen, ja kappaleet ovat edeltäviä julkaisuja tunnelmallisimpia ja emotionaalisempia.
Albumi debytoi Suomen virallisen singlelistan kuudennella sijalla, ja se pysyi listalla yhteensä neljä viikkoa.
Vastaanotto
EP sai hyvän vastaanoton. Imperiumin Tuomas Valtanen antoi albumille arvosanan 7+. Hän nosti sen kantavaksi voimaksi kappaleiden grooven, ja piti laulun ulosannin raivokkuutta toimivana ainakin intensiiviseksi minialbumiksi tiivistettynä. Lammaszinen Markus Veijalainen piti yhtyeen tuoretta, melodisempaa otetta yhdistettynä raivoon, ja piti sitä kokonaisuudessaan miellyttävänä kuuntelukokemuksena.
Vyö
Vyö voi olla muun muassa nahkaa, kangasta tai metalliketju. Vyön pituus määräytyy vyötärön mukaan. Usein vaateliikkeessä vyö katkaistaan halutun mittaiseksi. Vyö on syrjäyttänyt olkaimet housujen pitimenä etenkin nuorison keskuudessa, vaikka olkaimet ovatkin jälleen 2000-luvulla nostanut mainettaan muotiasusteena.
Useimmissa kamppailulajeissa vyön väri ilmaisee henkilön taitotason. Yleisimmin valkoinen vyö ilmaisee aloittelevaa ja musta vyö kokenutta harrastajaa. Japanilaisen kimonon vyötä kutsutaan nimellä obi. Obin on tarkoitus myös olla esteettisesti miellyttävä erityisesti naisilla.
Kuvaannollinen merkitys
Sanalle ”vyö” on kehittynyt myös kuvaannollinen merkitys ilmaisussa ”kiristää vyötä” (tai nälkävyötä/suolivyötä). Ilmaisulla tarkoitetaan voimavarojen, esimerkiksi ruoan tai rahan säästämistä usein pakottavista syistä. Ilmaisu viittaa konkreettisen tapahtumaan, jossa kiristetään asuun kuuluvaa, lantion ympärille kiedottua vyötä joko siksi, että nälän takia on laihduttu tai siksi, että sillä halutaan lieventää nälän tunnetta ts. painaa suolia sisäänpäin. Nykyisin sitä käytetään useimmiten kuvaannollisessa merkityksessä.
Vyön historiaa
Vyön käytöstä on todisteita pronssikaudelta asti. Tosin arkeologisissa aineistoissa ei ole itse vöitä, koska ne ovat maatuneet, mutta solkia ja metallivöitä on säilynyt. Alkuaan vyötä ei tarvittu housujen kannatteluun vaan työkalujen kuljettamiseen ja koristautumiseen. Vyö sai laajenevaa suosiota ensimmäisessä maailmansodassa, kun khakiunivormuun kuului vyö. Huomattiin, että sotilaskäytössä vyö oli kätevämpi ja nopeampi kuin olkaimet.
Erkki Kanerva
Erkki Kanerva -nimisiä henkilöitä ovat olleet:
Undekyleenihappo
Undekyleenihappo eli undekeenihappo (C11H20O2) on rasvahappoihin kuuluva tyydyttymätön karboksyylihappo. Yhdistettä käytetään sienitautien hoidossa ja muun muassa hajusteina käytettävien kemikaalien valmistamiseen.
Valmistus
Undekyleenihappoa valmistetaan risiiniöljystä. Risiiniöljyn sisältämä rasvahappo risiiniöljyhappo ja sen metyyliesteri metyylirisinoleaatti pyrolysoidaan 300–460 °C:n lämpötilassa, jolloin se hajoaa muodostaen undekyleenihappoa ja heptaldehydiä.
Käyttö
Undekyleenihappoa ja eräitä sen suoloja, kuten sinkkiundekylenaattia (C22H38O4Zn) ja kupariundekylenaattia käytetään eräiden sieni-infektioiden, kuten jalkasilsan hoitoon. Se ei ole kuitenkaan aivan yhtä tehokas kuin monet muut ihon sieni-infektioiden hoitamiseen käytetyt yhdisteet. Tähän tarkoitukseen undekyleenihappoa ja sen suoloja käytetään jauheina tai voiteina. Undekyleenihaposta valmistetaan useita hajusteteollisuuden raaka-aineita, kuten undekenaalia ja undekanaalia. Lisäksi undekyleenihaposta valmistetaan 12-oksaheksadekanolidia, joka on myskinkaltainen tuoksu. Undekyleenihaposta voidaan valmistaa myös 11-aminoundekaanihappoa ja Nylon 11:tä.
Villa Tallholmen
Villa Tallholmen on Espoon vanhin varsinainen kesähuvila. Se sijaitsee Tallholmin saarella Suvisaaristossa lounaisessa Espoossa. Villa Tallholmen on arkkitehti Jean Wikin käsialaa.
Espoon kirkkoherra Gabriel Geitlin osti Tallholmin saaren 1865 ja Villa Tallholmenin rakennustyö aloitettiin saman tien. Huvilasta tuli kartanomainen: sen hirsirunko on leveä ja keskiosassa on korkea ristikeskus. Parvekkeihin tehtyjä muutoksia lukuun ottamatta huvila on säilyttänyt varsin hyvin alkuperäisen ilmeensä. Geitlinin nuorin poika Alexander asui Villa Tallholmenissa ja muut pojat rakennuttivat saarelle omat huvilansa. Professori Martti Kaila osti Villa Tallholmenin 1937 ja inventoi saaren kasvit, joita löytyi merkittävän paljon. Aikoinaan saaren ohi kulki purjelaivojen väylä, ja laivat tyhjensivät painolastikseen ottamansa hiekan purjehtiessaan sisäväylille.
Abdelghani Nouidra
Abdelghani Nouidra (s. 27. toukokuuta 1979 Marrakech) on marokkolainen Suomessa asuva pikajuoksija. Hän on edustanut Suomea muun muassa Ruotsi-maaottelussa.
Nouidra voitti 400 metrin juoksun Suomen mestaruuden Helsingissä 2003 (aika 47,39). Vuonna 2005 hän oli hopealla ja 2004 pronssilla. 200 metrillä hän oli kolmas vuonna 2003.
Nouidran ennätys 200 metrillä on 21,47 (2003) ja 400 metrillä 46,81 (2002, Nouidran mukaan hän on juossut Marokossa 46,30 ). Seuratasolla hän edustaa Lappeenrannan Urheilu-Miehiä.
Tróodoksen maalatut kirkot
Tróodoksen maalatut kirkot on Unescon maailmanperintöluettelon kohde, johon kuuluu kymmenen Tróodos-vuoristossa Kyproksen saarella sijaitsevaa bysanttilaisaikaista ja jälkibysanttilaista kirkkoa. Kirkot ja niiden seinämaalaukset ajoittuvat 1000–1500-luvuille. Ensimmäiset yhdeksän kirkkoa lisättiin luetteloon vuonna 1985 ja viimeisin kirkko vuonna 2001. Luetteloon liittämisen jälkeen kirkot on kunnostettu.
Kirkot
Kohteeseen kuuluvat kirkot ovat:
Seinämaalaukset
Kirkot ovat ulkoisesti vaatimattomia, mutta kulttuurihistoriallisesti arvokkaita bysanttilaista tyyliä edustavien hienojen seinämaalaustensa vuoksi. Kirkot on koristeltu kauttaaltaan maalauksin, jotka esittävät kirkollisia aiheita ortodoksisen kirkon teologian mukaisesti.
Kasimir
Kasimir on miehen etunimi, josta on käytössä myös kirjoitusasu Casimir. Nimi on slaavilaista alkuperää ja merkitsee rauhantekijää. Kasimir (Kazimierz) on ollut myös useiden Puolan hallitsijoiden nimi.
Suomessa nimi Kasimir on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 1208 ja Casimir 671 henkilölle. Suurin osa heistä on syntynyt vuoden 1980 jälkeen. Nimeä ei ole suomenkielisessä kalenterissa, mutta suomenruotsalaisen kalenterin mukaan Kasimirin nimipäivä on 1. heinäkuuta.
Puolan hallitsijoita ja prinssejä
(Kazimierz) on ollut usean Puolan hallitsijan nimi:
Toinen pääsiäispäivä
Toinen pääsiäispäivä on pääsiäispäivää seuraava maanantai. Päivänä muistetaan sitä, että Raamatun mukaan ylösnoussut Jeesus ilmestyi opetuslapsille ja häntä seuranneille naisille. Suomessa toinen pääsiäispäivä on laissa säädetty vapaapäivä.
Näin toinen pääsiäispäivä sijoittuu kalenterissa 2020-luvulla:
Aysel Məmmədova
Aysel Məmmədova, tunnettu myös artistinimellään AISEL (s. 3. heinäkuuta 1989 Baku, Azerbaidžanin SNT), on azerbaidžanilainen laulaja, lauluntekijä ja pianisti. Məmmədova edusti Azerbaidžania vuoden 2018 Euroviisuissa Lissabonissa. Hänen edustuskappaleensa on nimeltään "X My Heart".
Məmmədova syntyi Bakussa, Azerbaidžanin SNT:ssa vuonna 1989 musikaaliseen perheeseen. Hän kävi Bulbulin musiikkikoulua vuodesta 1995 vuoteen 2006 asti sekä Azerbaidžanin kansallismusiikkiopistoa vuoteen 2010 asti. Hänen musiikityyliä ovat jazz ja soul. Məmmədova on pätevä laulaja, pianisti ja lauluntekijä. Hän on esiintynyt monissa konserteissa ja festivaaleilla kuten Kaspian Jazz & Blues -festivaali (2002), Bakun kansainvälinen Jazzfestivaali (2005 & 2006), MuzEnergon Musiikinimprovisaatio -festivaali (2007), Montreaux'n Jazzfestivaali (2009) sekä Kaukasuksen Jazzfestivaali (2012). Məmmədova on myös Bakun Jazzkeskuksen jäsen.
Hetty Green
Hetty Green (synt. Henrietta Howland Robinson), (21. marraskuuta 1834 – 3. heinäkuuta 1916), lempinimeltään ”Wall Streetin noita” oli yhdysvaltalainen sijoittaja ja liikenainen, joka on jäänyt historiaan aikansa rikkaimpana naisena sekä sairaalloisesta saituruudestaan.
Laura Pirovano
200px|thumb|Laura Pirovano Laura Pirovano (s. 20. marraskuuta 1997 Trento) on italialainen alppihiihtäjä, joka edustaa GS Fiamme Gialle -seuraa.
Hetty Green
Hettyn saituruudesta on monia tarinoita, joista osa lienee väriteltyjä. Tiedetään kuitenkin, että hän saattoi tinkiä halvoistakin päivittäisistä ostoksista, käytti ainoastaan yhtä ainoaa arkipukua, kieltäytyi joistakin omista ja lastensa lääketieteellisistä hoidoista niiden ”kalleuden” vuoksi sekä muutti vanhemmalla iällä halvoista vuokra-asunnoista toiseen vältelläkseen verottajaa. Ilmeisesti myös hänen avioliittonsa päättyi raha-asioista johtuneista erimielisyyksistä.
Laura Pirovano
Euroopan nuorten talviolympiafestivaaleilla 2015 Pirovano saavutti hopeaa suurpujottelussa. Nuorten MM-kilpailuissa Åressa 2017 hän voitti kultaa suurpujottelussa. Cortina d’Ampezzon MM-kilpailuissa 2021 hän oli syöksylaskussa kahdestoista ja Courchevelin / Méribelin MM-kilpailuissa 2023 samassa lajissa neljästoista.
Hetty Green
Hettyn lapsilleen jättämän omaisuuden arvo vastasi nykyrahassa yli kymmentä miljardia euroa. Edwardin kuoltua hänen osuus omaisuudesta siirtyi avioehdon mukaisesti hänen sisarelleen Sylvialle. Valtava omaisuus päätyi lopulta 63 hyväntekeväisyysjärjestölle ja oppilaitokselle Sylvian laatiman testamentin perusteella.
Laura Pirovano
Alppihiihdon maailmancupissa Pirovano kilpaili ensimmäisen kerran Lienzin suurpujottelussa joulukuussa 2015. Ensimmäiset maailmancupin pisteensä hän saavutti Aspenin suurpujottelussa maaliskuussa 2017 oltuaan 23:s. Parhaimmillaan hän on ollut 19:s Söldenin suurpujottelussa lokakuussa 2017.
Formula 1 -kausi 2013
Formula 1 -kausi 2013 oli Formula 1 -sarjan historian 64. maailmanmestaruuskausi. Kyseinen kausi oli myös viimeinen kun sarjassa käytettiin 2,4-litraisia vapaasti hengittäviä V8-moottoreita. Kaudesta 2014 alkaen tallit tulevat käyttämään ympäristöystävällisempiä 1,6-litraisia V6-turbomoottoreita. Kuljettajien maailmanmestaruutta puolusti Sebastian Vettel ja valmistajien mestaruutta Red Bull Racing. Vettel oli ollut kuljettajien ja Red Bull valmistajien mestari kolmena edellisenä vuotena peräkkäin, ja putket jatkuivat tälläkin kaudella. Lisäksi Vettel rikkoi tukun F1-ennätyksiä, kuten eniten pisteitä yhden kauden aikana, eniten peräkkäisiä alusta loppuun johdettuja kilpailuja, eniten peräkkäisiä voittoja yhdellä kaudella (sivuaa Alberto Ascarin kaikkien aikojen ennätysputkea), suurin piste-ero sarjan ensimmäisen ja toisen välillä ja hän myös sivusi Michael Schumacherin yhden kauden voittoennätystä. Kauden melko tasaisesta alusta huolimatta tästä kaudesta tuli Vettelille loppujen lopuksi jopa hiukan ylivoimaisempi kuin kausi 2011.
Kilpailukalenteri
pienoiskuva|oikea|350px|Kaudella oli tarkoitus nähdä yksi uusi kilpailu Port Imperialin katuradalla [[New Jerseyssä. Amerikan Grand Prix’n nimellä kulkeva osakilpailu siirrettiin kuitenkin kaudelle 2014.]] pienoiskuva|oikea|350px|Espanjan osakilpailun piti vuorotella kaudesta 2013 alkaen [[Barcelonan ja Valencian välillä. Vuonna 2013 kilpailu järjestetään Circuit de Catalunyalla Barcelonassa, kuten myös 2014.]]
Kaudella 2013 järjestetään 19 kilpailua. Formula 1 -sarjan kaupalliset oikeudet omistava Bernie Ecclestone on aiemmin sanonut, että kaksikymmentä kilpailua yhdelle kaudelle on maksimi. Kilpailujen lukumäärä on määrätty tallien ja Formula 1 -sarjan järjestävien tahojen välisellä Concorde-sopimuksella. Viimeisin Concorde-sopimus päättyi kauteen 2012, joten yli kahdenkymmenen kilpailun järjestäminen kaudella 2013 olisi ollut mahdollista mikäli tallit ja järjestävät tahot olisivat päässeet siitä sopimukseen. Kauden 2013 kalenteri vahvistettiin 28.9.2012.
Kaudella oli tarkoitus nähdä yksi uusi kilpailu, Amerikan Grand Prix, joka olisi ajettu Hermann Tilken suunnittelemalla radalla New Jerseyssä heinäkuussa Kanadan osakilpailun jälkeen. Järjestäjät eivät kuitenkaan ole täyttäneet kaikkia sopimuksen ehtoja ja kilpailu on lykkääntynyt ainakin vuoteen 2014 saakka. Jo kesäkuussa 2012 Bernie Ecclestone totesi katuradan rakennustyömaan olevan pahasti kesken ja uskovansa, että kilpailu lykkääntyy vuodella.
Nürburgring tekee paluun kalenteriin vuoden tauon jälkeen Saksan osakilpailun isäntänä. Edellisenä vuonna Saksan Grand Prix ajettiin Hockenheimringillä ratojen vuorotellessa kilpailun isännöintiä. Myös Espanjan Grand Prix oli tarkoitus ajaa kaudesta 2013 lähtien Saksan osakilpailun tavoin vuorovuosina Barcelonassa ja Valenciassa. Kilpailun näyttämönä toimii edelleenkin Circuit de Catalunya Barcelonassa. Valenciassa ei ajeta taloudellisista ongelmista johtuen. Euroopan Grand Prix putoaa pois kalenterista kauden 2012 päätteeksi.
Kesäkuussa Ecclestone kertoi suunnittelevansa kilpailua Lontoon ydinkeskustaan. Mahdollisen radan väläytettiin kulkevan jopa kesäolympialaisia varten rakennetun olympiapuiston ja stadionin lävitse. Suunnitelma on kuitenkin ollut hienoisessa vastatuulessa pulmallisten järjestelyrajoitteiden vuoksi. Myöskään Roomassa ei tulla näkemään kaupunkikilpailua ainakaan kaudella 2013. Kilpailu lisättiin kalenteriin jo maaliskuussa 2010, mutta paikallisen innostuksen puuttuessa ja poliittisten paineiden vuoksi kilpailu peruttiin tammikuussa 2011. Sen sijaan kaupunki päätti hakea vuoden 2020 kesäolympialaisia, mikä lopulta peruttiin sekin.
Saksan Grand Prix oli tarkoitus ajaa 21. heinäkuuta, mutta FIA siirsi sen ajankohtaa saadakseen tilaa ylimääräiselle osakilpailulle Euroopassa. Bernie Ecclestone oli aikaisemmin ilmoittanut haluavansa Turkin Grand Prix:n takaisin kalenteriin sen pudottua pois kaudeksi.
Tallit ja kuljettajat
=== Arviot kuljettajien ja tallien palkoista kaudella 2013 ===
Sääntömuutokset
pienoiskuva|F1-auton keulan muutos viime kaudesta.
Silverstonen nuorten kuljettajien testit
Tässä lista kuljettajista, jotka ajoivat tallien autoja:
Televisiointi
Suomessa Formula 1 -lähetyksiä esitti kaudella 2013 maksutelevisiokanava MTV3 MAX.
Nailed Coil
Nailed Coil on tuusulalainen vuonna 2002 perustettu metalliyhtye. Yhtyeen musiikki yhdistelee pääpiirteittäin uuden tyylistä thrash metallia. Nailed Coil tunnetaan erittäin rajusta livemeiningistä. Yhtye on tehnyt vuosien aikana yhden täysipitkän levyn Trail of Yesterday, yhden promon Strong Words Dying ja neljä EP:tä. Vuonna 2009 yhtye julkaisi DVD:n nimellä The Full Blown Breakout, joka sisältää muun muassa yhtyeen livevideoita ja musiikkivideoita. Vuonna 2007 Nailed Coil voitti kansainvälisen Metal Camp 2007 -kilpailun. Yhtye pääsi Sloveniaan soittamaan legendaaristen yhtyeiden kanssa.
Yhtyeen jäsenet ovat pysyneet samana vuodesta 2002 lähtien. Vuonna 2007 yhtye sai toisen kitaristin Juissi Kososen.
Super (albumi)
Super on englantilaisen synthpop-duo Pet Shop Boysin kolmastoista studioalbumi, jonka julkaisi yhtyeen oma levy-yhtiö x2 1. huhtikuuta 2016. Albumilta julkaistiin viisi singleä, tunnetuimpana The Pop Kids. Albumin tuotti Stuart Price.
William Dobson
thumb|upright|William Dobsonin omakuva. thumb|upright|William Dobsonin muotokuva [[Kaarle II (Englanti)|Kaarle II:sta.]] William Dobson (1611–1646) oli brittiläinen muotokuvamaalari, jota pidetään maan merkittävimpiin kuuluvana taiteilijana. Hän oli kuningas Kaarle I:n hovimaalari, ja hovin siirryttyä turvaan Oxfordiin Dobson maalasi siellä kuninkaalle uskollisten muotokuvia.
Fedje
Fedje on kunta ja samannimisen kunnan suurin saari Vestlandin läänissä Norjassa. Fedjen saari erotettiin Austrheimin kunnasta omaksi kunnakseen 1. tammikuuta 1947. Tammikuussa 2013 tehdyn väestönlaskennan mukaan Fedjen kunnassa oli 569 asukasta. Saarelle on autolauttayhteys Sævrøynasta.
William Dobson
Rojalistien menetettyä Oxfordin Dobson jäi työttömäksi ja kuoli unohdettuna taiteilijana Lontoossa 35-vuotiaana. Brittiläinen taidekriitikko ja televisiodokumenttien tuottaja Waldemar Januszczak pitää Dobsonin teoksia ensimmäisinä aidosti brittiläisinä taideteoksina.
Petteri Pietikäinen
Petteri Pietikäinen (s. ) on suomalainen historiantutkija ja Oulun yliopiston aate- ja oppihistorian professori. Hän on myös Helsingin yliopiston yleisen historian dosentti. Pietikäisen tutkimusintressit liittyvät 1800- ja 1900-lukujen aatehistorian alaan. Hän on tutkinut muun muassa utopioiden, psykoanalyysin ja psykiatrian historiaa.
Lokakuussa 2013 Pietikäisen tietokirja Hulluuden historia (2013) voitti Kanava-lehden ja Otavan kirjasäätiön myöntämän 10 000 euron arvoisen Kanava-palkinnon.
Jarkko Luiro
Jarkko Luiro (s. 22. maaliskuuta 1998) on suomalainen jalkapalloilija. Hän edustaa Rovaniemen Palloseuraa.
Luiro pelasi ensimmäisen ottelunsa Veikkausliigassa 10. elokuuta 2016, kun RoPS voitti kotonaan PS Kemin 5–0. Lokakuussa 2016 Luiro teki RoPS:n kanssa kauden 2019 loppuun asti ulottuvan sopimuksen.
Erkki Kanerva (kansanedustaja)
Erkki Evert Kanerva (2. tammikuuta 1944 Pihlajavesi – 31. joulukuuta 2013 Joensuu) oli suomalainen rikosylikomisario ja kansanedustaja. Kanerva toimi kansanedustajana vuosina 1999–2003. Hän edusti Pohjois-Karjalan vaalipiiriä ja kuului sosialidemokraattiseen eduskuntaryhmään.
Kanerva oli joensuulaisen Karjalan Avun hallituksen puheenjohtaja. Hänelle myönnettiin 20.5.2011 sosiaalineuvoksen arvonimi.
Acqui Terme
pienoiskuva|200px|Porrastettu vesiaihe Piazza Italian yhteydessä. Acqui Terme on kaupunki Alessandrian maakunnassa Piemonten alueella Iuoteisessa Italiassa.
Maantiede
Acqui Terme sijaitsee Monferraton historiallisella viininviljelyalueella Piemonten eteläosassa noin 35 kilometriä Välimeren rannalta pohjoiseen. Kaupungin eteläpuolitse virtaa Bormida-joki. Etäisyys Torinosta on noin 75 kilometriä kaakkoon ja Milanosta noin 100 kilometriä lounaaseen.
Historia
Nykyisen Acqui Termen alueella on asuttu jo kivikaudella. Pronssikaudella seutua asutti liguuri-kansaan kuulunut statiellien heimo, jonka keskuskaupunki oli Carystum. Alue roomalaistettiin toisella vuosisadalla ennen ajanlaskun alkua, ja Carystumin tilalle perustettiin Aquae Statiellae -niminen kaupunki. Vuoden 109 eaa. jälkeen alkoi pitkä talouden ja kulttuurielämän kukoistuskausi. Langobardit valloittivat alueen 500-luvulla jaa. Frankkien valtakunnan aikana katolinen kirkko sai poliittista ja taloudellista valtaa, jolle keisari Otto II antoi virallisen tunnustuksen vuonna 978. Seuraavina vuosisatoina kaupungin valtasuhteet olivat jokseenkin monimutkaisia ja 1300-luvulla aluetta koettelivat sodat ja kulkutaudit. 1400-luvulla Acqui Terme alkoi jälleen elpyä; 1500- ja 1600-luvuilla kehitystä hidastivat jälleen sodat ja 1630-luvun ruttoepidemia.
1700-luvulla Acqui Terme oli osa Sardinian kuningaskuntaa. Kaupunkia kehitettiin pikkuhiljaa ja 1800-luvulla kehitys vauhdittui edelleen, väkiluku kasvoi ja vanhaa kaupunginmuuria purettiin. Rautatieverkkoon Acqui Terme liitettiin 1858. Kylpylät ovat olleet kaupungille tärkeitä kautta vuosisatojen, mutta erityisesti 1900-luvun alkupuolisko oli kylpylöiden loiston aikaa. Myös teollisuus ja viinintuotanto saivat jalansijaa. Kaupungin väkiluku kasvoi 1960-luvulla yli 20 000:n, sittemmin taantui ja 2000-luvulla jälleen kasvoi hieman.
Fredrik Svensson
Ura
Svensson on kotikaupunkinsa joukkueen Skellefteå AIK:n kasvatti. Tästä huolimatta hän aloitti junioriuransa Hammarbyssa, joka pelasi Ruotsin toiseksi korkeimmalla sarjatasolla. Hän pelasi seuran edustus- ja juniorijoukkueissa neljän ja yhden vajaan kauden ajan. Hän pelasi kaudella 1997–1998 yhden ottelun verran SM-liiga-seura Kiekko-Espoossa sekä neljän ottelun verran Elitserien-seura Malmö Redhawksissa.
Kaudeksi 1999–2000 hän siirtyi Luleå HF:ään, jossa hän vakiinnutti paikkansa kokoonpanossa pelaten 44 ottelua ja tehden 13 tehopistettä. Sama tahti jatkui myös seuraavilla kolmella kaudella, jolloin joukkue pääsi joka kerta pudotuspeleihin. Kaudella 2003–2004 Svensson pelasi läpimurtokauden Leksands IF:ssä tehden uransa ennätystehot 3+11=14 noussen samalla maajoukkueeseen. Seuraavalla kaudella häneltä jäi väliin yli kymmenen ottelua, mutta tästä huolimatta hän paransi piste-ennätystään kolmella.
Acqui Terme
Historia
Acqui Termen kirkkoja on muun muassa marraskuussa 1067 vihitty Cattedrale di Santa Maria Assunta. Nykyasussaan katedraali edustaa romaanista ja barokkityyliä.
Fredrik Svensson
Ura
Kaudeksi 2005–2006 Svensson siirtyi Sveitsin NLA-liigaan HC Ambrì-Piottaan. Kausi meni täysin pilalle olkapäävamman vuoksi, ja hän pääsi pelaamaan vain 16 ottelua runkosarjassa. Hän toipui lopulta keväällä ja aloitti seuraavan kauden samassa seurassa. Hän siirtyi kaudella 2006–2007 lopulta 23 pelatun ottelun jälkeen SM-liigaan Hämeenlinnan Pallokerhoon, joka oli Svenssonin uran kahdeksas seura. Hän pelasi seurassa runkosarjassa 22 ottelua, mutta HPK osti ulos Svenssonin sopimuksen. HPK oli tehnyt Svenssonin kanssa sopimuksen jo toukokuussa 2005, mutta sopimus purettiin.
Acqui Terme
Talous ja liikenne
Matkailu on Acqui Termen tärkeä elinkeino. Alueen kukkuloilla on viinitarhoja, viljanviljelyä ja muuta maataloutta. Paikallisia viinejä on muun muassa Dolcetto d'Acqui. Acqui Termessä harjoitetaan myös metalliteollisuutta, kemianteollisuutta ja elintarviketeollisuutta.
Fredrik Svensson
Ura
Lokakuussa 2010 Svensson siirtyi puolustajia kaivanneeseen SM-liiga-seura Ilvekseen kuuden kuukauden sopimuksella, johon sisältyi kuukauden koeaika. Hän ei jatkanut seurassa koeajan jälkeen ja vaihtoi Elitserienin AIK:hon, jossa pelasi puolentoista kauden ajan. Hän loukkaantui kauden 2011–2012 lopulla eikä pystynyt pelaamaan runkosarjan seitsemässä viimeisessä pelissä eikä pudotuspeleissä. Svensson teki kauden jälkeen sopimuksen Luleån kanssa.
Acqui Terme
Talous ja liikenne
Acqui Termen rautatieasema, Stazione di Acqui Terme, on rataosuuksien Asti–Genova ja Alessandria–San Giuseppe di Cairo risteyksessä. Luoteis-Italiaa etelä–pohjoissuuntaisesti halkova moottoritie A26 kulkee Acqui Termen itäpuolitse.
Fredrik Svensson
Maajoukkueura
Svensson edusti Ruotsin A-maajoukkuetta kuuden ottelun ajan kaudella 2003–2004.
Pietikäinen
Pietikäinen on suomalainen sukunimi, joka on seuraavilla henkilöillä:
Sam Rainsy -puolue
thumb|250px|Sam Rainsy -puolueen vaalikampanja- bussi parlamenttivaaleissa 2008 Sam Rainsy -puolue (SRP) on Kambodžan liberaalinen oppositiopuolue. Se on perustettu vuonna 1995 nimellä Khmerien kansallispuolue ja otti vuonna 1998 johtajansa  Sam  Rainsyn nimen. Vuoden 2008 parlamenttivaalien jälkeen se on Kambodžan toiseksi suurin puolue: se sai 22% äänistä ja 26 paikkaa.
Puolueen johtaja Sam Rainsy on elänyt useaan otteeseen maanpaossa Ranskassa. Vuonna 2009 Rainsy syytti pääministeri Hun Seniä korruptiosta. Tämän johdosta Sam Rainsy menetti parlamentaarisen koskemattomuutensa. Puolue maksoi sakot. Rainsyä vastaan on käyty useita muita oikeusjuttuja, ja vuonna 2010 hänet tuomittiin poissaolevana ensin kahdeksi ja myöhemmin kymmeneksi vuodeksi vankeuteen valtionrajan loukkaamisesta ja rajamerkkien siirtämisestä. Rainsy sekaantui tapaukseen puolustaakseen kahta pienviljelijää, jotka menettivät viljelyksiään kun Vietnamin vastaista rajaa vihdoin merkittiin maastoon. Ihmisoikeusjärjestö Human Rights Watch nimitti oikeudenkäyntiä farssiksi.
Ihmisoikeusjärjestöt ovat raportoineet lukuisia puoluetta vastaan tehtyjä rikkomuksia, äänestäjien painostuksia ja poliittisia murhia.
Koripallon naisten I-divisioona
Naisten I-divisioona on Suomen toiseksi korkein sarjataso naisten koripallossa. Kaudella 2014–2015 runkosarjan neljä parasta pelasivat pudotuspelit, joissa kohtasivat Puhuttaret Vantaalta, Espoo Basket Team, BC Nokia sekä Helmi Basket Helsingistä. Loppuottelusarjassa kohtasivat Puhuttaret sekä Espoo Basket Team. Sekä välierät että loppuottelut pelattiin paras viidestä -järjestelmällä. Espoo Basket Team voitti finaalisarjan puhtaasti 0–3 ja nousi tulevalle kaudelle Naisten Korisliigaan. Runkosarjan viimeinen HoNsU Jyväskylä putosi keskisen alueen II-divisioonaan.
Joukkueet kaudella 2021–2022
↓ = putoaminen Korisliigasta, ↑ = nousu II-divisioonasta
Echelon
Echelon on sähköinen valvontajärjestelmä, johon osallistuvat Yhdysvallat, Yhdistynyt kuningaskunta, Kanada, Australia ja Uusi-Seelanti UKUSA-sopimuksen alaisuudessa. Tärkeimmässä asemassa operaatiossa on Yhdysvaltojen teknisestä tiedustelusta vastaava kansallinen turvallisuuspalvelu, National Security Agency eli NSA.
Yleistä
thumb|Yhdistyneen kuningaskunnan ilmavoimien Menwith Hillin tukikohdassa oleva satelliittiantenni, jonka uskotaan liittyvän Echelon-järjestelmään. Echelon-järjestelmän tarkkoja toimintaperiaatteita ei yleisesti tiedetä, mutta sitä käytetään ainakin yksityisen ja kaupallisen viestinnän sieppaamiseen. Ranskalaisten mukaan Echelon kykenee valvomaan miljoonia puheluita, telekopioviestejä ja sähköpostiviestejä vuorokaudessa.
Echelonista tekee erikoislaatuisen se, että sen tarkoitus on kerätä valtavia määriä lähes satunnaista tietoliikennettä, josta yritetään poimia hyödyllistä tietoa suodattamalla esimerkiksi avainsanalistojen avulla. Tätä tarkoitusta varten Echelonilla on kuunteluasemia ympäri maailmaa.
Kuuntelujärjestelmä on jaettu siten, että Yhdysvaltojen kuuntelualueeseen kuuluu oman maansa ja Kanadan kattaman alueen lisäksi valtaosa Etelä-Amerikkaa sekä Euroopasta ainakin Yhdistynyt kuningaskunta, Ranska, Espanja, Portugali, osa Afrikkaa sekä suuri osa Aasian mannerta. Yhdistyneen kuningaskunnan kuuntelualueeseen taas kuuluu valtaosa Venäjää, koko Eurooppa Pohjoismaita ja Islantia myöten, sekä Lähi-itä ja Afrikka. Kanada kuuntelee oman alueensa lisäksi mm. koko Pohjois-Eurooppaa ja Venäjää. Australian alue kattaa Oseanian ja Intian valtameren, ja Uuden-Seelannin kuuntelu ulottuu oman alueensa lisäksi Tyynen valtameren yli Etelä-Amerikkaan.
Echelonin tietojenhankinta tapahtuu ensisijaisesti ilmateitse kulkevan sähköisen tiedon varassa, etenkin satelliittiliikenteen kuuntelulla noin 20 satelliitin avulla. Väitetään myös, että Pohjois-Amerikkaan johtavia valokuituja kuunnellaan.
Yhdysvallat kielsi vuoteen 2000 asti Echelonin ja sitä johtavan NSA:n olemassaolon väittäen sitä pelkäksi salaliittoteoriaksi. NSA muuttuikin kansan suussa muotoon ”No Such Agency” (suom. ei ole sellaista virastoa).
Euroopan unionin Eche-valiokunta
Euroopan unionin parlamentti perusti 5.7.2000 väliaikaisen Eche-valiokunnan, jonka tehtävänä oli tutkia Echelonin vaikutusta EU:hun. Sen tehtävänä oli mm. tutkia, ovatko kansalaisoikeudet turvassa tiedustelupalveluilta, tiedustelumenetelmien kehittymistä ja taloudellisen tiedon väärinkäytön mahdollisuuksia, ovatko salaamismenetelmät riittävän tehokas keino yksityisyyden suojaamiseen ja miten Euroopan unionin laitokset tulisivat paremmin tietoisiksi sähköiseen tiedusteluun liittyvistä riskeistä. Eche:n puheenjohtajana oli portugalilainen Carlos Coelho. Valiokunnassa oli mukana europarlamentaarikko Reino Paasilinna ja asiantuntijana kuultiin komission edustajana komissaari Erkki Liikasta. Valiokunnan perustamista vastusti joukko brittiläisiä europarlamentaarikkoja.
Toukokuussa 2001 EU julkaisi Echelonia käsittelevän raportin, jossa se suositteli jäsenmaiden kansalaisia salaamaan viestintänsä.
Kansalaiskeskustelua ja teollisuusvakoiluepäilyksiä
Useiden maiden hallitusten edustajat ja Echelon-maiden kansalaisliikkeet ovat protestoineet Echelon-verkkoa vastaan.
Toiminnan salaperäisyys herättää julkista keskustelua ja mahdollisesti myös vainoharhaisuutta yleisössä. Echelonia saatetaan käyttää laittomaan yksilönsuojaa loukkaavaan tiedusteluun. Internetistä löytyykin suuri määrä esityksiä Echelonin toiminnasta, siihen liittyviä keskusteluryhmiä siitä kuin myös aiheeseen liittyviä salaliittoteorioita ja muuta materiaalia, jonka todenperäisyys ei ole varmaa.
Ranskan valtionsyyttäjä Jean-Pierre Dintilhac nosti jutun, jossa ranskalaisen yrityksen arveltiin menettäneen suurkaupat siksi, että sen viestintää oli häiritty. Toinen ranskalainen valtionsyyttäjä Jean-Pierre Thierry määräsi Ranskan vastavakoilun DST:n selvittämään, onko Echelon-järjestelmää käytetty teollisuusvakoiluun. Epäilyt teollisuusvakoilusta liittyvät myös muutamiin suuriin konkreettisiin tapauksiin, kuten Airbusin Boeingille häviämään tarjouskilpailuun Saudi Arabian Airlinesin kuuden miljardin dollarin arvoisesta lentokonekaupasta 1993–1994 sekä ranskalaisen Thomson-CFS:n yhdysvaltalaiselle Raytheon Corporationille häviämään tarjouskilpailuun Brasiliaan toimitettavasta tutkajärjestelmästä. CIA:n entisen päällikön James Woolseyn mukaan lahjonnasta ja korruptiosta epäiltyjä yrityksiä on saatettu seurata, ja hän on myös todennut, että Airbus olisi tarjonnut lahjuksia saudivirkamiehille tarjouskilpailun aikana.
Michael Owen
Michael James Owen (s. 14. joulukuuta 1979 Chester, Englanti) on uransa lopettanut englantilainen jalkapalloilija. Erityisesti nopeudestaan ja maalintekotaidostaan tunnettu hyökkääjä, jonka viimeinen seura oli Englannin Mestaruussarjassa pelaava Stoke City FC.
Real Madrid
Vuonna 2004 Owen siirtyi espanjalaiseen Real Madridiin. Owen halusi siirtoa, koska halusi olla mukana voittamassa pokaaleja. Madrid maksoi hänestä kahdeksan miljoonaa puntaa ja lisäksi Antonio Núñez siirtyi osana kauppaa Liverpooliin. Ironisesti Liverpool voitti kaudella 2004–2005 Mestarien liigan, kun Real Madrid jäi ilman mestaruuksia. Owen oli useimmiten avauskokoonpanon sijaan vaihtopenkillä, mutta teki kuitenkin 35 sarjaottelussa 13 maalia, joilla hän oli peliminuutteihin suhteutettuna joukkueensa tehokkain maalintekijä.
Owenin aika Madridissa jäi vain kauden mittaiseksi, sillä seura hankki hyökkäyspäähän brasilialaiset Robinhon ja Júlio Baptistan. Näin Owenille ei olisi ollut luvassa paljoakaan peliaikaa.
Newcastle United
Kesällä 2005 Owen palasi takaisin Englantiin, mutta seurana oli Liverpoolin sijasta Newcastle United. Owenin osto oli seuralle sen ennätyssiirto, sillä rahaa liikkui kaupassa 16 miljoonaa puntaa.
Newcastlessa Owen kuitenkin kärsi paljon loukkaantumisista ja hänen viimeisen sopimuskautensa 2008–2009 päätteeksi seura putosi mestaruussarjaan.
Manchester United
Heinäkuun 2009 alussa Owen teki kaksivuotisen sopimuksen Manchester Unitedin kanssa. Ensimmäisellä kaudellaan manchesterilaisseurassa Owenin roolina oli pääosin tulla vaihdosta kentälle. Owen ratkaisi mm. lukemin 4–3 päättyneen Manchesterin derbyn lisäajalla ja viimeisteli hattutempun jalkapallon Mestarien liigan ottelussa Wolfsburgia vastaan. Owenin kausi päättyi loukkaantumiseen liigacupin finaalissa, jossa hän onnistui myös maalinteossa. Manchester United voitti ottelun 2–1 ja samalla liigacupin mestaruuden.
Kauden 2010–2011 ensimmäisen liigamaalinsa Owen iski ottelussa Boltonia vastaan tasoittamalla loppulukemiksi 2–2. Vuoden 2011 ensimmäisen maalinsa Owen laukoi tammikuussa FA Cupin ottelussa Sunderlandia vastaan. Unitedin kausi päättyi Valioliigan mestaruuteen. Samalla Owen sai ensimmäisen mestaruusmitalinsa saatuaan täyteen mitaliin vaadittavan ottelumäärän. Owen laukoi joukkueensa kauden viimeisen maalin päätöskierroksella Blackpoolin verkkoon. Maali oli Owenille kauden toinen liigaosuma 11 ottelussa.
Viimeiseksi jääneellä kaudellaan 2011–2012 Owen pelasi vain neljä ottelua. Loukkaantumiset rikkoivat tuttuun tapaan Owenin kautta pahoin. Hänen kauden kaikki kolme täysosumaansa syntyivät liigacupin otteluissa. Liigassa Owen pelasi vain yhden ottelun oltuaan pitkään toipilas reisivamman takia. Hyökkääjä teki paluun joukkueensa kokoonpanoon kauden päätösottelussa, muttei päässyt kentälle. Neljä päivää myöhemmin Owen kertoi Twitterissä, ettei seura tarjoa hänelle jatkosopimusta. Asiasta julkaistiin myös tiedote seuran verkkosivuilla.
Owen siirtyi 4. syyskuuta 2012 vapaalla siirrolla Stokeen vuoden mittaisella sopimuksella ja lopetti uransa 1.7.2014.